钦定古今图书集成/明伦汇编/氏族典/第533卷 > 郭万程
## 钦定古今图书集成/明伦汇编/氏族典/第533卷 > 郭万程

按《福清县志》：“万程，字子长，福清人。蚤孤，家贫，刻意力
学。岁荒，尝负米百里外。母肺疾，寒无被，与妻卢抱母
而温以背。通览经书，淹博钩贯，不以得失动心。嘉靖
乙未登进士，上《荒政》、乡祠、社学、僧田、均驿、弭盗六议，
守选三岁，授徒传经。除刑部郎，鞫讯明允，有奏狱干
权贵，诸郎逡巡不敢治。万程疾作，扶病往按其事，竟”
输服之后遂卒。